《入万年谒简庵清老追和曾使君诗板韵》
宋代·徐大受

踏破深崖苍石棱，八峰来谒简庵清。
山花照座一两点，雪狖叫云三四声。
诗带烟霞藏旧刻，门开楼阁见经行。
平田浅草归时路，风月依然度百城。

作者简介：台州天台人，字季可，号竹溪。孝宗淳熙十一年举特科。朱熹行部，知其贤，遂与定交。家甚贫，尝以葱汤麦饭款待朱熹，传为美谈。